تورک پاپ موسیقی‌سی صنعت‌چی‌سی تارکان، روسیادا موسکوادا کونسرت وئردی.
تورکییه-روسیا قارشی‌لیق‌لی مدنیت و توریزم ایلی چرچیوه‌سین‌ده کروکوس سیتی حول‌ده تشکیل ائدیله‌ن کونسرت‌ده تارکانی مینلرجه روس حیرانی دینله‌دی.
تورکییه‌نین موسکوا ائلچیسی محمد سامسارین ایزله‌دیگی کونسرته، موسکوادا یاشایان چوخ ساییدا تورک وطنداشی دا قاتیلدی.
تارکان کونسرتینده اسکی و یئنی آلبوملاردان ماهنیلار سسلندیردی. موسکوادا اوزون بیر آرادان سونرا کنسرت وئردیگینی دئین صنعت‌چی، روسیالی حیرانلارینی اؤزله‌دیگینی سؤیله‌دی.
صحنه‌ده تخمیناً ایکی ساعات قالان تارکان، شوولاری ایله دقت چکدی.
